RESOLUCIÓN do 14 de abril de 2015 pola que se adxudican as axudas da Orde do 28 de novembro de 2014 pola que se establecen as bases para a concesión, en réxime de concorrencia competitiva, das axudas de apoio á etapa predoutoral do Plan galego de investigación, innovación e crecemento 2011-2015 (Plan I2C) para o ano 2014, e se procede á súa convocatoria.
Consellería de Cultura, Educación e Ordenación Universitaria — III. Outras disposicións — 22/04/2015

A Orde do 28 de novembro de 2014 (DOG núm. 236, do 10 de decembro) establece as bases polas que se rexerá a concesión das axudas de apoio á etapa predoutoral, no marco do Plan galego de investigación, innovación e crecemento 2011-2015 (Plan I2C) para o ano 2014, en réxime de concorrencia competitiva.
No artigo 2 da orde de convocatoria determínanse os requisitos que deben cumprir as persoas candidatas ás axudas correspondentes ao Programa de apoio á etapa predoutoral.
De acordo co establecido no artigo 6 desta convocatoria, analizadas as solicitudes publicáronse as listas provisionais de solicitudes admitidas e excluídas e as universidades solicitantes tiveron un prazo de dez días naturais para formular reclamacións para emendar erros e falta de documentos das persoas interesadas ante a Secretaría Xeral de Universidades. Unha vez que se recibiu e se examinou esta documentación, publicouse a lista definitiva de solicitudes admitidas e excluídas.
A avaliación das persoas candidatas faise en función dos méritos acreditados nas letras e) e f) do artigo 4 da orde de convocatoria, e da puntuación correspondente á adecuación do proxecto ás liñas estratéxicas de investigación, recollidas no anexo II da convocatoria, outorgada por un equipo de expertos externos ao Sistema universitario de Galicia (SUG). Esta puntuación final, xunto cos seus valores desagregados, achegóuselle á comisión de selección definida no artigo 7 da orde de convocatoria, que elaborou un informe para o órgano instrutor no que figuran as universidades beneficiarias, xunto coa prelación das persoas candidatas a seren destinatarias das axudas, e as listas de espera para posibles substitucións.
En consecuencia, de acordo co establecido no artigo 8 das bases da convocatoria e atendendo á proposta de concesión elevada polo órgano instrutor a partir do informe da comisión de selección reunida o día 6 de abril de 2015, a través da Secretaría Xeral de Universidades,
Primeiro. Conceder as axudas de apoio á etapa predoutoral para o ano 2014 ás universidades do SUG que contraten as persoas seleccionadas para unha praza do Programa de apoio á etapa predoutoral que se relacionan no anexo I.
Segundo. Establecer unha lista de espera en cada modalidade, que se inclúe como anexo II, para determinar posibles substitucións, segundo os criterios recollidos no artigo 7.8. Nesta lista figuran por orde decrecente de puntuación as persoas que non foron seleccionadas por teren unha puntuación inferior á da última persoa seleccionada ou pola aplicación do disposto nos artigos 3 e 7 da convocatoria.
Terceiro. Todas as solicitudes que figuran nos anexos I e II desta resolución cumpren os requisitos establecidos nas bases da convocatoria. Así mesmo, as solicitudes que non figuran relacionadas nos citados anexos entenderanse denegadas ou desestimadas.
Cuarto. A data de comezo dos contratos será o 30 de abril de 2015, agás para os/as cidadáns/dás non comunitarios/as que poderán asinar o contrato ata o 30 de xuño de 2015.
Quinto. As 94 axudas predoutorais concedidas financiaranse con cargo aos orzamentos xerais da Comunidade Autónoma de Galicia para o ano 2015 e anos sucesivos, de acordo coa seguinte distribución segundo a estrutura de pagamentos recollida no artigo 9 da bases da convocatoria.
Modalidade A: 70 axudas.
Modalidade B: 12 axudas.
Modalidade C: 12 axudas.
Sexto. O artigo 9 da orde de convocatoria establece que as universidades serán as encargadas do pagamento dos correspondentes contratos, así como da presentación da xustificación ante a Secretaría Xeral de Universidades para o libramento das axudas.
Segundo o establecido no artigo 45.2 do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia, transcorrido o prazo establecido de xustificación sen que se presentase esta ante o órgano administrativo competente, este requirirá o beneficiario para que, no prazo improrrogable de dez días, a presente. A falta de presentación da xustificación comportará a perda do dereito ao cobramento parcial ou total da subvención, a exixencia do reintegro e demais responsabilidades establecidas na Lei de subvencións de Galicia.
Sétimo. Contra esta resolución, que esgota a vía administrativa, os/as interesados/as poderán interpoñer recurso potestativo de reposición ante a persoa titular da Consellería de Cultura, Educación e Ordenación Universitaria no prazo dun mes a partir do día seguinte ao da publicación da resolución no Diario Oficial de Galicia, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou directamente recurso contencioso-administrativo no prazo de dous meses ante a Sala do Contencioso-Administrativo do Tribunal Superior de Xustiza de Galicia, de conformidade cos artigos 19 e 46 da Lei 29/1998, do 13 de xullo, da xurisdición contencioso-administrativa.
Santiago de Compostela, 14 de abril de 2015
Modalidade A:
Modalidade B:
Modalidade C:
Modalidade A:
Modalidade B:
Modalidade C: